Alte măsuri de politică fiscal-bugetară pentru anul 2018 sunt cele deja anunțate, respectiv reducerea cotei de impozit pe venit de la 16% la 10%, reducerea cotei totale a contribuțiilor sociale obligatorii, per total cu două puncte procentuale, de la 39,25% la 37,25%, transferul sarcinii fiscale a obligațiilor privind contribuțiile sociale obligatorii de la angajator la angajat în cazul veniturilor din salarii și asimilate salariilor și introducerea unei noi contribuții, respectiv „Contribuția asigurătorie pentru muncă” în cotă de 2,25% aplicată la veniturile din salarii și asimilate salariilor.